

**Demanda de mesures provisionals prèvies a la demanda de divorci** (articles 233-1, 233-9, 237 del Codi Civil de Catalunya, i 771 de la LEC)

**Autora: Vanessa Fraile Ortega (advocada)**

**A L J U T J A T**

.................., procurador/a dels tribunals i de .................., major d’edat, casat/ada, amb domicili a .................., c/ .............., núm. ....., i titular del DNI núm. ................... , representació que acreditaré en el moment processal oportú per designació *apud acta* *(o per designació d’ofici pels respectius col·legis*, *en virtut de la designació núm. ...... / o per poders per a plets),* actuant sota la direcció lletrada de .........................., col·legiat/da núm. ..... de l’Il·lustre Col·legi d’Advocats de ...................., davant d’aquest Jutjat comparec i **MANFIESTO:**

Que, en virtut de la representació que exerceixo, mitjançant el present escrit i a l’empara dels articles 771 LEC i 233-1 CCCat, formulo **demanda de mesures provisionals prèvies a la demanda de divorci** contra **.............................,** major d’edat, casat/da, amb domicili a ......................., c/ .............., núm. ....., pis ......, i amb DNI núm. ......................, havent-hi d’intervenir com a part el **Ministeri Fiscal** atès que, fruit del matrimoni, va néixer un fill/a que és menor d’edat, sobre la base dels següents

**F E T S**

**1. Mediació:**

Informem el Jutjat que, prèviament a la interposició d’aquesta demanda, hem intentat solucionar la controvèrsia recorrent a la mediació, ............. *(expliqueu com ho heu fet, per exemple, enviant un burofax a la part contrària, la qual ha rebutjat iniciar un procediment de mediació, o no ha assistit a la sessió informativa),* tal com acreditem amb el **document núm. .....** .

**2. Matrimoni:**

..................... i ..................... van contraure matrimoni en data ........... a ................, tal com acreditem amb el certificat literal de matrimoni que aportem com a **document núm. .....** .

**3. Fill/a comú:**

Fruit d’aquest matrimoni, les parts tenen un fill/a, ..............., nascut/da a ............, en data ..............., naixement que consta inscrit en el tom ....., pàgina ....., del Registre Civil de ..............., tal com acreditem amb el certificat literal de naixement que aportem com a **document núm. .....** .

Des que la mare i el pare van deixar de conviure junts, el fill/a ha estat sota la guarda de *........... (mare/pare)*, tal com acreditem amb el certificat de convivència que adjuntem com a **document núm. .....** .

*(Expliqueu el que creieu convenient sobre el fill/a: les circumstàncies de formació i salut, les despeses que comporta, etc.)*

**4. Últim domicili del matrimoni:**

L’últim domicili del matrimoni es troba al carrer ................, núm. ....., pis ......, de .................; i des que van deixar de conviure junts, .................. és qui es va quedar residint a l’habitatge amb el fill/a. Adjuntem com a **document núm. .....** el certificat històric d’empadronament.

Aquest habitatge és llogat i el cost del lloguer és de ............ € al mes, tal com acreditem amb el **document núm. .....** .

Demanem que **s’atorgui a ................... l’ús del domicili conjugal**, en ser ........................ qui exerceix la guarda del fill/a.

**5. Separació de fet:**

Fa un mes, .........., les parts es van separar de fet. ..................... va ser qui va marxar del domicili conjugal i des d’aquest moment ja no contribueix a sufragar les despeses del fill/a.

**6. Situació familiar, econòmica i laboral del pare/mare .....................:**

*(Expliqueu les circumstàncies.)*

**7. Situació familiar, econòmica i laboral del pare/mare .....................:**

*(Expliqueu les circumstàncies.)*

**8. Pla de parentalitat:**

En virtut del que disposen els articles 233-1, 233-4 i 233-9 del CCCat., .................. proposa el **pla de parentalitat** següent en relació amb el seu fill/a de ...... anys:

1. Respecte de la **potestat parental:** ................... . *(Indiqueu el que sigui més beneficiós per al menor).*

2. Respecte de la **guarda:** ................... . *(Indiqueu el que sigui més beneficiós per al menor).*

**A) Decisions relatives a la guarda i al lloc en el qual viurà habitualment el fill/a:**

El fill/a ha d’estar sota la guarda de ............... i continuarà vivint amb la mare/pare, ............., a l’habitatge situat al c/ .............., núm. ......, pis ......, de ....................., i en el qual viuen, des del cessament de la convivència dels progenitors, la mare/pare i fill/a, i **en el qual el menor està empadronat.**

**B) Tasques de les quals es responsabilitza cada progenitor/a en relació amb les activitats quotidianes del fill/a:**

Mentre no s’acordi el contrari, els progenitor/es són els principals responsables de la cura del seu fill/a.

Cada progenitor/a s’ha de fer càrrec personalment, o mitjançant altres persones que designi, de les tasques domèstiques generades per la cura del nen/a mentre el tingui en la seva companyia, amb la col·laboració del fill/a des que tingui la maduresa suficient.

Cada progenitor/a s’ha de fer càrrec, per ell/a mateix/a o mitjançant altres persones que designi, de portar el fill/a a l’escola i a les activitats extraescolars, així com de recollir-lo, mentre estigui en la seva companyia.

Cada progenitor pot escollir les persones adequades perquè tinguin cura del fill/a mentre no se’n pugui fer càrrec personalment.

Cada progenitor/a pot prendre les decisions quotidianes relatives al fill/a mentre aquest es trobi en la seva companyia.

**C) Règim de relació, comunicació i estades del fill/a amb el pare/la mare:**

El progenitor/a que no està amb el fill/a pot comunicar-se amb el nen/a telefònicament, respectant els horaris d’escola, de les extraescolars i de dormir del menor, de l'altre progenitor/a i, si és el cas, de la resta de la seva família.

El progenitor/a que no té la guarda, és a dir, ................., pot relacionar-se amb el fill/a de la manera que acordi en cada moment amb la mare/pare, ......................, respectant els horaris escolars, d’activitats extraescolars i de familiars del menor. A falta d’acord, s’estableix:

* **Durant la setmana**: .............. .
* **Caps de setmana alterns:**.............. .
* **Períodes de vacances:** .............. .

(*Indiqueu el que sigui més beneficiós per al menor.)*

**D) Decisions relatives a l’educació i a les activitats extraescolars, formatives i de lleure del fill/a:**

* L’educació que rep el fill/a és a l’escola .............. de ............ .
* Quan el/la menor estigui amb el pare o la mare, cada progenitor pot autoritzar que participi en activitats socials o activitats que no requereixin organització prèvia.
* Es requereix l’acord dels pares/mares per tal d’inscriure el fill/a en activitats esportives o d’altres que requereixin un entrenament especial.
* En l’actualitat el fill/a realitza ................. com a activitat extraescolar.

**E) Deures d’informació i consulta entre els progenitors/es en relació el fill/a:**

Tota la informació relativa al fill/a se l’han d’intercanviar els mateixos progenitors/es, sense utilitzar el nen/a com a missatger per a intercanviar informació, plantejar qüestions o proposar canvis en el règim establert de guarda i visites.

Cada progenitor/a ha d’informar l’altre sobre els principals aspectes relatius al desenvolupament del fill/a i específicament els aspectes relatius a l’educació, la salut i el lleure.

Cada progenitor ha de procurar l’accés a l’altre de tota la informació relativa al fill/a, així com dels documents escolars, sanitaris i d’altres de rellevants.

**F) Decisions relatives al canvi de domicili i altres qüestions rellevants per al fill/a:**

Els progenitors/es han d’informar-se de les seves adreces i telèfons, i han de notificar a l’altre qualsevol canvi.

Cada progenitor/a ha de comunicar a l’altre, amb un preavís mínim de 30 dies, la seva intenció de canviar de domicili.

Si un progenitor/a té coneixement de qualsevol malaltia, accident, hospitalització o qualsevol altra circumstància que afecta la salut pròpia o del fill/a, ha de comunicar-ho immediatament a l’altre progenitor/a.

**G) Modificacions, revisió del pla i recurs a la mediació familiar:**

La mare/pare proposa poder recórrer a la mediació familiar, en cas que l’aplicació del pla de parentalitat provoqui diferències entre mare i pare, o sigui necessari modificar-lo a l’efecte d’adaptar-lo a les necessitats o noves circumstàncies, amb caràcter previ a instar un procediment judicial contenciós.

**9. Aliments per al fill/a:**

Es demana que per a cobrir les necessitats del fill/a menor:

**9.1** El pare/mare ................, pagui la quantitat de **............. euros (........ €) mensuals,** en concepte d’**aliments per al fill/a**, que ha d’ingressar per mensualitats anticipades cada mes en el compte bancari que designi la mare/pare .................., i durant el temps en què el fill/a convisqui amb la mare/pare i no sigui independent econòmicament. **Des de la interposició de la demanda.**

Aquesta quantitat (................ € al mes) s’ha d’actualitzar anualment i automàticament, cada primer de .........., començant l’1 de .........., en la mateixa proporció que l’IPC que publica l’INE, referit a l’any immediatament anterior.

**9.2** Les **futures activitats extraescolars, les despeses extraordinàries de formació** (que són les imprevistes i no periòdiques) han de ser decidides prèviament de mutu acord i abonades per ambdós progenitors/es en un ........ % *(poseu el percentatge que correspongui ex article 237-9 CCCat),* **des de la interposició de la demanda.**

**9.3** I les **despeses de salut mèdiques i farmacèutiques no cobertes per la Seguretat Social** han de serabonades per ambdós progenitors/es en un ....... % *(poseu el percentatge que correspongui ex article 237-9 CCCat)*, **des de la interposició de la demanda.**

El progenitor/a que hagi de fer el pagament d’aquestes despeses a l’altre, ho farà en el termini d’una setmana des que l’altre li hagi acreditat el pagament.

Als fets anteriors són d’aplicació els següents

**FONAMENTS DE DRET**

**I. Competència:** d’acord amb l’article 771.1 de la LEC, correspon als Jutjats de .............., perquè és en aquesta ciutat on hi ha el domicili de la part actora.

**II. Procediment:** article 771 LEC.

**III. Mesures Provisionals:** articles 233-1, 233-9 i 237 del Codi civil de Catalunya.

**IV. Intervenció del Ministeri Fiscal:** article 749 LEC.

**V. Representació i defensa de les parts:** article 750 LEC.

**VI. Costes:** article 394 LEC.

**VII.** *Iura novit curia*.

Per tot el que he exposat,

**AL JUTJAT SOL·LICITO:** queadmeti aquest escrit amb els documents i còpies que l’acompanyen; que, en virtut del que hem manifestat, tingui per interposada en nom de .................. **demanda de mesures provisionals prèvies** contra ..................en aquest procediment on també ha de ser part el **Ministeri Fiscal,** atès que existeix un fill/a menor d’edat; i que, després dels tràmits legalment establerts, **dicti interlocutòria** que acordi les **mesures provisionals prèvies** següents**:**

**1.** La **separació provisional** dels cònjuges.

**2.** Que el **fill/a** del matrimoni ........... **quedi sota la guarda exclusiva de la mare/pare**, ........................., i es mantingui compartida entre mare i pare la potestat parental.

**3.** Respecte de la **forma de relacionar-se el fill/a amb el pare/ mare ................**, sol·licitem que s’estableixi el que es demana en el pla de parentalitat que hem desenvolupat en el fet vuitè d’aquesta demanda i que donem per reproduït.

**4.** Que el pare/mare ................. pagui la quantitat de **.............. euros (........ €) mensuals,** en concepte d’**aliments per al fill/a**, que ha d’ingressar per mensualitats anticipades cada mes, en el compte bancari que designi .................., i durant el temps en què el fill/a convisqui amb la mare i no sigui independent econòmicament, **i des de la interposició de la demanda.**

Aquesta quantitat (................ € al mes) s’ha d’actualitzar anualment i automàticament cada primer de .........., començant l’1 de .........., en la mateixa proporció que l’IPC que publica l’INE, referit a l’any immediatament anterior.

Les **futures activitats extraescolars i les despeses extraordinàries de formació** (que són les imprevistes i no periòdiques) han de ser decidides prèviament de mutu acord i abonades per ambdós progenitors/es en un ..... % *(indiqueu el percentatge que correspongui ex article 237-9 CCCat)*, **des de la interposició de la demanda.**

I les **despeses de salut mèdiques i farmacèutiques no cobertes per la Seguretat Social** han de ser abonades per ambdós progenitors/es en un .......... % *(indiqueu el percentatge que correspongui ex article 237-9 CCCat)*, **des de la interposició de la demanda.**

El progenitor/a que hagi de fer el pagament d’aquestes despeses a l’altre, ho ha de fer en el termini d’una setmana des que l’altre li hagi acreditat el pagament.

**5.** Que atorgui, per raó de la guarda, a .................... **l’ús del que ha estat habitatge conjugal**, situat a ........................ .

I, demanem que s’imposin les **costes** a la part demandada, ...................., si s’hi oposa amb temeritat i mala fe.

..............., ....... de/d’................. de ..............

(*signatura*) (*signatura*)

Advocat/da Procurador/a

Col. .......... ICA ........

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94